**Tematický výbor 5 – Lesy a verejná politika**

|  |  |  |  |
| --- | --- | --- | --- |
| **Strategický cieľ I: Inovovať program starostlivosti o lesy smerom k dobrému spravovaniu a participatívnemu zabezpečovaniu ekosystémových služieb lesa** | | | |
| *Preambula:* | | | |
| Program starostlivosti o les (PSL) je kľúčovým nástrojom lesníckej politiky. PSL sú ale zatiaľ viac lesníckym technickým riešením zabezpečenia trvalo-udržateľného rozvoja lesov a ekosystémových služieb lesa bez toho, aby sme poznali a zohľadňovali dopyt zo strany rôznych skupín v spoločnosti, od ktorého sa bude odvíjať ďalšia činnosť v lesníctve. PSL by mal viac akcentovať niektoré nové požiadavky ako klimatická zmena, prírode blízke hospodárenie v lesoch (TV1), ekosystémové služby, ochrana biodiverzity, rekreačné využívanie. Okrem toho by mali byť posilnené mechanizmy lesníckeho spravovania, ktoré by zabezpečili lepšiu účinnosť, legitímnosť, transparentnosť tohto centrálneho nástroja lesníckej politiky. V neposlednom rade je pre lepšie fungovanie PSL veľmi dôležité zlepšenie vzťahov k iným nástrojom lesníckej politiky ako je odborný lesný hospodár (TV4), verejné financovanie PSL, finančné podpory, platby za ekosystémové služby lesa (iné špecifické ciele TV5), certifikácia lesov. | | | |
| **Špecifický cieľ 1** | **Formulovať a implementovať nové prvky spravovania pri využívaní PSL** | | |
| **Odhadované náklady** | 500 tis. EUR z verejných zdrojov, predovšetkým štátneho rozpočtu | | |
| **Navrhované opatrenia** | | **Časový rámec** | **Finančný rámec, zdroj** |
| 1. Vypracovať dlhodobé a konzistentné mechanizmy dobrého spravovania pri implementácii PSL | | 2022 | 150 tis. EUR v rámci existujúcich limitov ŠR (MPRV, MŠVVŠ) |
| 1. Vykonať pilotné testovanie inovovaných mechanizmov participatívneho PSL v priebehu nasledujúcich troch rokov. | | 2023 - 2025 | 200 tis. EUR v rámci existujúcich limitov ŠR (MPRV, MŠVVŠ) |
| 1. Vypracovať legislatívne zámery na zabezpečenie dobrého spravovania v PSL | | 2026 | 150 tis. EUR v rámci existujúcich limitov ŠR (MPRV) |

|  |  |  |  |
| --- | --- | --- | --- |
| **Strategický cieľ II: Zaviesť mechanizmy platieb za ekosystémové služby lesa** | | | |
| *Preambula:* | | | |
| Súčasné multifunkčné lesné hospodárstvo v SR zabezpečuje produkciu drevnej hmoty a snaží sa o zabezpečenie všetkých ostatných ekosystémových služieb lesa. Spoločenské požiadavky na plnenie netrhových ekosystémových služieb lesa sa dlhodobo zvyšujú. Ako riešenie tohto problému bolo identifikované v celosvetovom meradle zavedenie mechanizmov platieb za ekosystémové služby lesov, ktoré by vyhovelo požiadavkám spoločnosti na zvýšenú produkciu netrhových ekosystémových služieb lesa a motivovalo obhospodarovateľov lesa. V SR boli identifikované ekonomické nástroje na podporu ekosystémových služieb lesa, ktoré však majú viac charakter verejných finančných podpôr. Zavedenie účinnejších verejných (napr. finančný fond na podporu biodiverzity a bezzásahových území), verejno-súkromných (napr. integrácia LH do obchodovania s uhlíkom alebo “vodné” ekosystémové služby) a súkromných mechanizmov (napr. rekreačné ekosystémové služby) platieb za ekosystémové služby lesa by posilnilo plnenie cieľov lesného hospodárstva a predovšetkým pomohlo k riešeniu spoločenských konfliktov pri využívaní ekosystémových služieb lesa. Implementácia strategického cieľa bude vyžadovať implementáciu komunikačných mechanizmov o význame platieb za ekosystémové služby so zainteresovanými spoločenskými skupinami a zosúladenie s inými nástrojmi lesníckej politiky, predovšetkým PSL, i medzinárodným politickým a legislatívnym rámcom, z tohto dôvodu súvisí s TV4 a a inými špecifickými cieľmi TV5. | | | |
| **Špecifický cieľ 1** | **Vypracovať a realizovať verejné mechanizmy platieb za ekosystémové služby lesa** | | |
| **Odhadované náklady** | 152,5 mil. EUR z verejných a súkromných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Zlepšiť existujúce a vypracovať nové efektívne verejné mechanizmy platieb za ekosystémové služby lesa (biodiverzita, záchyty uhlíka a iné súčasné mimoprodukčné funkcie lesa) | | 2022 | 150 tis. EUR, štátny rozpočet, v rámci existujúcich rozpočtových limitov (MPRV, MŠVVŠ) |
| 1. Zabezpečiť finančné zdroje pre existujúce verejné mechanizmy platieb za ekosystémové služby zo štátneho rozpočtu a eurofondov (biodiverzita, súčasné mimoprodukčné funkcie lesa) | | 2022 - 2030 | 117 mil. EUR v rámci existujúcich limitov ŠR + EŠIF + úľavy na dani (MPRV, MŽP, MF) |
| 1. Vytvoriť finančný fond pre nové verejné mechanizmy platieb za ekosystémové služby | | 2023 | 350 tis. EUR z verejných zdrojov (MPRV) |
| 1. Zabezpečiť finančné zdroje v novom fonde pre platby za ekosystémové služby | | 2024 - 2030 | 35 mil. EUR z verejných a súkromných zdrojov, verejné zdroje predovšetkým zo štátneho rozpočtu (MPRV, MŽP), súkromné zdroje od užívateľov ekosystémových služieb lesa |
| **Špecifický cieľ 2** | **Vypracovať a realizovať verejno-súkromné a súkromné mechanizmy platieb za ekosystémové služby lesa** | | |
| **Odhadované náklady** | 1 mil. EUR z verejných zdrojov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Vypracovať rámec pre dlhodobé a konzistentné súkromné a verejno-súkromné mechanizmy platieb za ekosystémové služby lesa (rekreačné a “vodné” ekosystémové služby) | | 2025 | 150 tis. EUR v rámci existujúcich limitov ŠR (MPRV, MŽP) |
| 1. Vykonať pilotné testovanie súkromných a verejno-súkromných mechanizmov na zabezpečenie ekosystémových služieb lesa. | | 2026 - 2027 | 150 tis. EUR v rámci existujúcich limitov ŠR (MPRV, MŽP) |
| 1. Vypracovať legislatívne zámery na zabezpečenie využívania súkromných mechanizmov platieb za ekosystémové služby lesa | | 2028 | 150 tis. EUR v rámci existujúcich limitov ŠR (MPRV, MŽP) |
| 1. Zabezpečiť účasť Slovenska pri príprave integrácie LH do obchodovania s uhlíkom na úrovni EÚ | | 2022 - 2030 | 550 tis. EUR v rámci existujúcich limitov ŠR (MPRV, MŽP) |

|  |  |  |  |
| --- | --- | --- | --- |
| **Strategický cieľ III: Zaviesť mechanizmy zmierňovania ekonomických dopadov v súvislosti s odstraňovaním následkov mimoriadnych krízových situácií pre obhospodarovateľov lesa** | | | |
| *Preambula:* | | | |
| Zvyšovanie rozsahu a objemu prírodných katastrof a iných mimoriadnych krízových situácií predovšetkým vplyvom zmeny klímy znižujú ekonomickú výkonnosť lesných podnikov z dlhodobého hľadiska a zvyšujú riziko hospodárenia na lesnej pôde (TV 1). Negatívne vplyvy sa prejavujú na zvyšovaní nákladov na činnosť lesného hospodárstva, v znižovaní speňaženia predovšetkým ihličnatého dreva a z dlhodobého hľadiska v znižovaní hodnoty lesnej pôdy a porastov. Nekompenzovanie strát na majetku z dôvodu prírodných katastrof a iných mimoriadnych krízových situácií môže z dlhodobého hľadiska viesť k zníženiu schopnosti zabezpečiť dlhodobú ekonomickú, ale aj ekologickú a sociálnu udržateľnosť lesných majetkov, ktoré sú dokumentovateľné stratami z majetku a neschopnosťou prirodzenej reprodukcie na lesných majetkoch. Na zabezpečenie trvalej udržateľnosti lesných majetkov je potrebné zavedenie mechanizmov zmierňovania ekonomických dopadov v súvislosti s odstraňovaním následkov mimoriadnych krízových situácií pre obhospodarovateľov lesa ako sú účinné úľavy dani, finančný fond na solidárne poistné mechanizmy alebo finančné podpory. | | | |
| **Špecifický cieľ 1** | **Vypracovať a realizovať mechanizmy na odstraňovanie následkov mimoriadnych krízových situácií na lesné majetky** | | |
| **Odhadované náklady** | | 5,3 mil. EUR z verejných a súkromných zdrojov | |
| **Navrhované opatrenia** | | **Časový rámec** | **Finančný rámec, zdroj** |
| 1. Navrhnúť finančné mechanizmy na odstraňovanie škôd spôsobených mimoriadnymi krízovými situáciami a obnovu poškodených lesných ekosystémov a súvisiacej infraštruktúry | | 2022 | 100 tis. EUR v rámci existujúcich limitov ŠR (MPRV) |
| 1. Vykonať pilotné testovanie mechanizmov na odstraňovanie následkov mimoriadnych krízových situácií na lesné majetky | | 2023 | 100 tis. EUR v rámci existujúcich limitov ŠR (MPRV) |
| 1. Vypracovať legislatívne zámery mechanizmov na odstraňovanie následkov mimoriadnych krízových situácií na lesné majetky | | 2023 | 100 tis. EUR v rámci existujúcich limitov ŠR (MPRV) |
| 1. Zabezpečiť finančné zdroje v novom finančnom fonde na uplatňovanie solidárnych poistných mechanizmov | | 2024 - 2030 | 5 mil. EUR z verejných a súkromných zdrojov, verejné zdroje predovšetkým zo štátneho rozpočtu, (MPRV) súkromné zdroje od obhospodarovateľov lesa a podnikov DSP |